钦定古今图书集成/明伦汇编/氏族典/第251卷 > 张鲸
## 钦定古今图书集成/明伦汇编/氏族典/第251卷 > 张鲸

按《明外史张鲸传》：“鲸，新城人，太监张宏名下也。冯保
用事，鲸害其能，谮逐保。宏遂代保掌司礼监，而鲸掌
东厂。万历十六年，御史何出光劾鲸专擅威福，鲸被
切责不罪。给事中张应登论之，不听。御史马象乾疏
争，命下象乾诏狱。给事中李沂复抗疏攻鲸，复下沂
诏狱。鲸迫众论，乞罢，乃命私家闲住。未几，帝复诏鲸”
入。大理评事雒于仁上《酒色》《财气四箴》，指鲸以贿复
进。帝怒，召申时行等入毓德宫，命治于仁，而召鲸至，
令时行等传谕责训之。鲸、宠由是渐衰。